पुलिस को दी गयी शिकायत में अमरजीत सिंह वासी मलसियां जीरा ने बताया कि वह अपने निर्धारित समय पर अपनी बस लेकर तलवंडी के बस स्टैंड से जब रवाना होने लगे तो दूसरी ट्रांस्पोर्ट कं पनी के कुछ लोगों ने जो तलवंडी के बस स्टैंड पर ही मौजूद थे, उनकी बस को जाने से रोकने की कोशिश की लेकिन जब उन्होंने उनको पंजाब रोडवेज द्वारा बतायी गयी समयसारणी का हवाला देकर बस लेजाने की बात कही तो न केवल आरोपियों ने उनको बस से उतार कर उनके साथ मारपीट व गालीगलौज किया बल्कि अपनी बस को उनकी बस के आगे लगा लिया तथा उनके रू ट की सभी सवारियों को भी अपनी बस में बिठाते रहे।